เป็นประจำเดือนมาไม่ยอมหยุดจะ3เดือนแล้วค่ะ จนหลังๆ เข้าห้องน้ำบ่อยมาก ประจำเดือนจะมาเป็นก้อนเลือด ทุกครั้งที่เข้าห้องน้ำ ก้อนเลือดก็จะไหลลงมาในชักโครกทุกครั้ง เป็นก้อนเลือดขนาดกำปั้นมือเด็กได้ค่ะ เคยไปหาเฉพาะทาง สูติโดยตรง มีการขูดชิ้นเนื้อในมดลูกไปตรวจแต่ก็บอกว่าไม่พบอะไร ให้ยาหยุดเลือดมากิน กินยาไป ประจำเดือนก็หยุดไปประมาณ2-3วัน จากนั้นก็มาอีก😩
สวัสดีค่ะ Tipparat,การมีเลือดออกติดต่อกันนานเกือบ 3 เดือน อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติทั้งนี้ หากได้ไปพบสูติ-นรีแพทย์แล้ว โดยได้ทำการตรวจภายในและขูดมดลูกไปตรวจแล้ว ไม่พบความผิดปกติอะไร ไม่ได้เกิดจากการตั้งครรภ์ ไม่ได้เกิดจากการใช้ยาฮอร์โมนอะไร และเมื่อทานยา เลือดได้หยุดไหล ก็อาจเป็นไปได้ว่าเกิดจากการทำงานผลิตฮอร์โมนของรังไข่ที่ผิดปกติไป แนะนำว่า หากยังคงมีเลือดไหลออกอีก ก็ควรไปกลับไปพบสูติ-นรีแพทย์อีกครั้งค่ะ โดยในการรักษา อาจให้ทานยาปรับฮอร์โมน หรือทานยาคุมกำเนิด เพื่อให้ประจำเดือนมาเป็นปกติ โดยทานต่อเนื่องซักระยะ แล้วจึงหยุดทาน และประเมินอาการอีกครั้งค่ะ แนะนำว่าไม่ควรปล่อยไว้ เพราะการมีเลือดออกบ่อยๆ ย่อมทำให้เกิดภาวะโลหิตจางตามมาได้ค่ะ